Ke habohlokoa! Liana ha e sebete haholo ka mobu, empa semela se tla ikutloa se phutholohile haholo mobung o nang le phepo hantle, hantle le o se nang lelaka. Mosadi wa ka e lego Maria o ithutile therešo kua Ukraine ge Ntwa ya Bobedi ya Lefase e le gare e lwewa. Ge a be a na le mengwaga e 18, mohlankedi wa KGB o ile a thoma go mo tlaiša le go leka go mo gapeletša gore a robale le yena, eupša Maria o ile a gana a tiile. Ka letšatši le lengwe ge Maria a fihla gae, o ile a hwetša monna yoo mpeteng wa gagwe. Maria o ile a tšhaba. Mohlankedi yoo o ile a galefa gomme a tšhošetša Maria ka gore o tla mo iša kgolegong ka gobane e le Hlatse ya Jehofa. Mohlankedi yoo o be a sa bolele maaka. Ka 1952, Maria o ile a ahlolelwa mengwaga e lesome kgolegong. Maria o ile a ikwa go swana le Josefa, yoo le yena a ilego a golegwa ka baka la go botegela Modimo. (Gen. 39:12, 20) Mootledi wa koloi yeo e bego e mo tloša kgorong ya tsheko e mo iša kgolegong o ile a re go yena: “O se ke wa tšhoga. Batho ba bantši ba lahlelwa kgolegong, eupša ba tšwa ba na le seriti e bile ba hlomphega.” Mantšu ao a ile a matlafatša Maria.